स्वसहायता समूह से जोड़ने महिलाओं को किया प्रेरित
बुधवार को सांसद गोद ग्राम जरेाण्डाझरिया में रायपुर से सीआरपी की टीम पहुंचकर महिलाओं की बैठक ली। 5 सदस्यीय टीम ने सर्वप्रथम अपना परिचय दिया एवं यहां आकर बैठक लेने के उद्देश्य को बताया। उन्होंने प्रदेश के अनेक ग्रामों-शहरों में महिला समूहों के विकास की उदाहरण देकर बताया एवं कहा कि समूह में जुड़कर कार्य करने से स्वावलंबन की भावना बढ़ती जाती है।
साथ ही महिलाएं एक साथ मिलकर हाथ बंटाने से आय भी अर्जित करती है एवं समाज एवं क्षेत्र में सम्मान मिलने के साथ-साथ महिलाओं में अपनत्व बना रहता है। उन्होंने यहां के पुराने सभी महिलाओं एवं स्व-सहायता समूह की जानकारी ली एवं सक्रिय होकर अपने पसंदीदा एवं क्षेत्र में चलने लायक व्यवसाय करने को कहा साथ ही वे महिलाएं जो समूह में अबतक नहीं जुड़ पाये हैं । उन्हें समूह में जुड़ने या नया समूह गठन करने के लिए प्रेरित किया। 5 सदस्यीय सीआरपी की टीम यहां एक माह तक रहकर महिलाओं के समूह गठन के लिए कार्य करेगी। बैठक में मुख्य रूप से सरपंच कतारी राम,पंडरीपानी भाजपा मंडल अध्यक्ष कौशल्या यादव, उपसरपंच जगमोहन यादव, फरसाबहार सीईओ एससी गुप्ता, एडीओ एसएल साहू, समन्वयक मुकेश दास, मुक्ता डनसेना, देवानंद दास सहित ग्रामीण उपस्थित थे।
hin_Deva hin_Deva hin_Deva